RAM ควัก 451 ลบ. เข้าซื้อหุ้น THG เพิ่ม 20.5 ล้านหุ้น ดันสัดส่วนถือทะลุ 5%
RAM ควัก 451 ลบ. เข้าซื้อหุ้น THG เพิ่ม 20.5 ล้านหุ้น ดันสัดส่วนถือทะลุ 5%
RAM ควัก 451 ลบ. เข้าซื้อหุ้น THG เพิ่ม 20.5 ล้านหุ้น ดันสัดส่วนถือทะลุ 5%
3 ก.ย. 2562

บริษัท โรงพยาบาลรามคำแหง จำกัด (มหาชน) หรือ RAM แจ้งว่าบริษัทได้เข้าซื้อหุ้น บริษัท ธนบุรี เฮลท์แคร์ กรุ๊ป จำกัด   (มหาชน) หรือ THG จำนวน 20.5 ล้านหุ้น ในราคาหุ้นละ 22 บาท คิดเป็นมูลค่า 451 ล้านบาท โดยเป็นการซื้อในตลาดหลักทรัพย์ฯผ่านบล.ไอร่า ส่งผลให้บริษัทถือหุ้นใน THG เพิ่มเป็น 5.57% จากเดิมที่ถือหุ้นอยู่ 3.16% ซึ่งเป็นไปตามมติที่ประชุมคณะกรรมการบริษัทวานนี้ (2 ก.ย.) เนื่องจากเห็นว่า THG เป็นโรงพยาบาลเอกชนที่มีผลประกอบการอยู่ในเกณฑ์ดี และมีโอกาสที่จะมีการเจริญเติบโตทางธุรกิจการแพทย์ในอนาคต โดยคาดว่าจะได้รับผลตอบแทนกลับคืนมาในรูปเงินปันผลในอัตราที่น่าพอใจในอนาคต
สำหรับการซื้อหุ้นครั้งนี้ เป็นการซื้อต่อจากกลุ่มผู้ถือหุ้นเดิม ประกอบด้วย นางจารุวรรณ วนาสิน จำนวน 18.82 ล้านหุ้น และรายอื่น ๆ จำนวน 1.68 ล้านหุ้น รวมทั้งสิ้น 20.5 ล้านหุ้น คิดเป็น 2.41% โดยแหล่งเงินลงทุนมาจากการกู้สถาบันการเงินภายในประเทศ
ทั้งนี้ภายหลังการเข้าซื้อหุ้น THG จากนางจารุวรรณ ในครั้งนี้ ส่งผลให้นางจารุวรรณ ยังคงถือหุ้นใน THG เป็นลำดับที่ 1 แต่มีสัดส่วนลดลงเป็น 10.452% จากเดิม 12.223%
โดยสัดส่วนผู้ถือหุ้นของ THG อันดับที่ 1-10 มีดังนี้
(ภาพรวมข้อมูลผู้ถือหุ้น ณ วันที่ 07/05/2562)